CELEX: C2007/056/84
Language: lv
Date: 2007-03-10 00:00:00
Title: Lieta F-5/07: Prasība, kas celta 2007. gada 21. janvārī — Nijs pret Revīzijas palātu

10.3.2007   
            
            
               LV
            
            
               Eiropas Savienības Oficiālais Vēstnesis
            
            
               C 56/44
            
         Prasība, kas celta 2007. gada 21. janvārī — Nijs pret Revīzijas palātu
   (Lieta F-5/07)
   (2007/C 56/84)
   Tiesvedības valoda — franču
   Lietas dalībnieki
   
      Prasītājs: Bart Nijs, Bereldange (Beļģija) (pārstāvis — F. Rollinger, avocat)
   
      Atbildētāja: Eiropas Revīzijas palāta
   Prasītāja prasījumi:
   
               —
            
            
               atcelt iecēlējinstitūcijas lēmumu, ar kuru nolemts iecelt par prasītāju augstākstāvošo amatpersonu tās pašreiz ieņemamajā amatā;
            
         
               —
            
            
               atcelt konkursa CC/LA/1/99 rezultātus tiktāl, ciktāl tie attiecas uz prasītāju, un ar to saistītos un/vai sekojošos lēmumus;
            
         
               —
            
            
               atcelt Revīzijas palātas balsošanas biroja lēmumu, ar kuru nolemts noraidīt prasītāja veikto 2006. gada 2., 3. un 4. maija balsojuma apstrīdēšanu;
            
         
               —
            
            
               atcelt Revīzijas palātas Personālkomitejas 2006. gada 2., 3. un 4. maija vēlēšanu rezultātus un ar tām saistītos un sekojošos lēmumus;
            
         
               —
            
            
               atcelt lēmumus, ar kuriem nolemts 2006. gadā nepaaugstināt prasītāju, bet paaugstināt personu X;
            
         
               —
            
            
               piespriest atlīdzināt prasītājam nodarītos materiālos zaudējumus un morālo kaitējumu;
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Savas prasības pamatojumam prasītājs tostarp norāda: i) iecēlējinstitūcijas lēmumi ir prettiesiski, jo tajos nav norādīts atbilstošs pamatojums; ii) Revīzijas palātas ģenerālsekretārs kā iecēlējinstitūcija ir rīkojies prettiesiski, noraidot prasītāja iesniegtās sūdzības, jo tam bija personiskas intereses, kas varēja ietekmēt tā neatkarību; iii) iecēlējinstitūcija kopš 1984. gada ir īstenojusi savas funkcijas prettiesiski; iv) prasītāja augstākstāvošā amatpersona ir pildījusi savas funkcijas prettiesiski; tostarp pārkāpjot Civildienesta noteikumu 7.a un 11.a pantu (iepriekšējā redakcijā — 14. pants); v) konkursā CC/LA/1/99 tika pieļauti vairāki pārkāpumi, par ko pastāv jauni pierādījumi; vi) 2006. gada Personālkomitejas vēlēšanas ir nelikumīgas vairāku iemeslu dēļ; vii) personas X paaugstināšana izriet no prasītāja augstākstāvošās amatpersonas ieinteresētības nobloķēt prasītāja karjeru.